CELEX: 62011TN0197
Language: el
Date: 2011-04-01 00:00:00
Title: Υπόθεση Τ-197/11 P: Αναίρεση που άσκησε την 1η Απριλίου 2011 η Ευρωπαϊκή Επιτροπή κατά της αποφάσεως που εξέδωσε το Δικαστήριο Δημόσιας Διοίκησης στις 20 Ιανουαρίου 2011 στην υπόθεση F-121/07, Strack κατά Επιτροπής

25.6.2011   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 186/26
            
         Αναίρεση που άσκησε την 1η Απριλίου 2011 η Ευρωπαϊκή Επιτροπή κατά της αποφάσεως που εξέδωσε το Δικαστήριο Δημόσιας Διοίκησης στις 20 Ιανουαρίου 2011 στην υπόθεση F-121/07, Strack κατά Επιτροπής
   (Υπόθεση Τ-197/11 P)
   2011/C 186/50
   Γλώσσα διαδικασίας: η γερμανική
   
      Διάδικοι
   
   
      Αναιρεσείουσα: Ευρωπαϊκή Επιτροπή (εκπρόσωποι: P. Costa de Oliveira και B. Eggers,)
   
      Αντίδικος κατ’ αναίρεση: Guido Strack (Κολωνία, Γερμανία)
   
      Αιτήματα της αναιρεσείουσας
   
   Η αναιρεσείουσα ζητεί από το Γενικό Δικαστήριο:
   
               —
            
            
               να αναιρέσει την απόφαση της 20ης Ιανουαρίου 2011, την οποία εξέδωσε το Δικαστήριο Δημόσιας Διοίκησης στην υπόθεση F-121/07, Strack κατά Επιτροπής, στο μέτρο που απορρίπτει την ένσταση αναρμοδιότητας της Επιτροπής,
            
         
               —
            
            
               να καταδικάσει τους διαδίκους στα δικαστικά τους έξοδα στο πλαίσιο της αναιρετικής διαδικασίας.
            
         
      Λόγοι αναιρέσεως και κύρια επιχειρήματα
   
   Προς στήριξη της αιτήσεως αναιρέσεως, η αναιρεσείουσα προβάλλει τους ακόλουθους λόγους αναιρέσεως.
   Παραβίαση του δικαίου της Ένωσης, και ειδικότερα της κατανομής αρμοδιοτήτων μεταξύ του Γενικού Δικαστηρίου και του Δικαστηρίου Δημοσίας Διοίκησης ως ειδικευμένου δικαστηρίου, όπως προκύπτει από το άρθρο 270 ΣΛΕΕ σε συνδυασμό με το άρθρο 91, παράγραφος 1, του κανονισμού υπηρεσιακής κατάστασης των υπαλλήλων της Ευρωπαϊκής Ένωσης, το άρθρο 8, παράγραφος 3, του κανονισμού (ΕΚ) 1049/2001 (1), το άρθρο 256, παράγραφος 1, πρώτο εδάφιο, ΣΛΕΕ και τα άρθρα 62α και 1, παράρτημα I, του οργανισμού του Δικαστηρίου της Ευρωπαϊκής Ένωσης.
   
               —
            
            
               σύμφωνα με τις ανωτέρω διατάξεις το Δικαστήριο Δημοσίας Διοίκησης έχει αρμοδιότητα να αποφαίνεται όχι γενικώς για κάθε διαφορά μεταξύ της Ένωσης και ενός προσώπου, που υπόκειται στον ΚΥΚ, αλλά μόνον για εκείνες τις διαφορές, οι οποίες αφορούν τη νομιμότητα μέτρου που θίγει το πρόσωπο αυτό υπό την έννοια του άρθρου 90, παράγραφος 2, του ΚΥΚ.
            
         
               —
            
            
               υπάλληλος, ο οποίος υποβάλλει αίτηση προσβάσεως σε έγγραφα, πρόκειται περί απλού πολίτη υπό την έννοια του κανονισμού 1049/2001. Διαθέτει ειδικό σύστημα ενδίκων βοηθημάτων κατά τον κανονισμό υπό τη μορφή προσφυγής ακυρώσεως ενώπιον του δικαστηρίου. Οι διαδικασίες παροχής έννομης προστασίας του ΚΥΚ δεν συμβιβάζονται κατ’ εξοχήν με τον κανονισμό περί διαφάνειας.
            
         
      (1)  Κανονισμός (ΕΚ) 1049/2001 του Ευρωπαϊκού Κοινοβουλίου και του Συμβουλίου της 30ής Μαΐου 2001 για την πρόσβαση του κοινού στα έγγραφα του Ευρωπαϊκού Κοινοβουλίου, του Συμβουλίου και της Επιτροπής (ΕΕ L 145, σ. 43).